
Latvijas Investīciju un attīstības aģentūra (turpmāk – Pasūtītājs), kura darbojas atbilstoši Ministru kabineta 2012.gada 11.decembra noteikumiem Nr.857 „Latvijas Investīciju un attīstības aģentūras nolikums”, tās ___________________________personā, no vienas puses, un 
___________________________ (turpmāk – Izpildītājs), reģ. Nr.: ______________, juridiskā adrese: _____________, ______, LV – ______, tās ___________________________ personā, kuri darbojas uz statūtu pamata, no otras puses, abi kopā turpmāk – Puses,
pamatojoties uz atklāta konkursa “Par darba kabīņu iegāde, 1 vietīgās 2gb. Rīgai un 2 vietīgās 2gb. reģionos (Jūrmala, Daugavpils)” (identifikācijas Nr. LIAA 2026/56 ERAF) rezultātiem un Izpildītāja iesniegto piedāvājumu, noslēdz šādu līgumu (turpmāk – Līgums):
0. LĪGUMA PRIEKŠMETS
1.1. Pasūtītājs pasūta un Izpildītājs atbilstoši Līgumam, Līguma 1. pielikumā iekļautajai tehniskajai specifikācijai (turpmāk – Tehniskā specifikācija), kas ietver arī tehnisko piedāvājumu (turpmāk- Tehniskais piedāvājums), 2. pielikumā pievienotajam Izpildītāja finanšu piedāvājumam (turpmāk – Finanšu piedāvājums) un Pasūtītāja norādēm apņemas veikt darba kabīņu piegādi un uzstādīšanu (turpmāk – Darbi).
1.2. Darbu veikšanas vietas (turpmāk viss kopā – Objekts):
1.2.1.  Daugavpilī - Vienības ielā 13, Daugavpilī, 1. stāvs;
1.2.2.  Jūrmalā, Piestātnes iela 11A, Jūrmala, 1 stāvs
1.2.3. Rīgā, Pērses iela 2, 4. stāvs un 2. stāvs.
1.3. Izpildītājs nodrošina veikto Darbu, tai skaitā, arī pielietoto materiālu kvalitātes atbilstību kvalitātes sertifikātiem vai citām Latvijas Republikas normatīvajos aktos noteiktām prasībām. 
1.4. Darbu izpildes termiņš ir 6 (sešas) nedēļas no Līguma spēkā stāšanas dienas.
1.5. Līgums tiek slēgts atbilstoši CPV klasifikatoram - 39100000-3 (Mēbeles): 

0. PUŠU TIESĪBAS UN PIENĀKUMI
2.1. Izpildītājam ir tiesības saņemt un Pasūtītājam ir pienākums sniegt Izpildītājam visus Pasūtītāja rīcībā esošos Līguma izpildei nepieciešamos dokumentus un nepieciešamo informāciju.
2.2. Izpildītājs:
2.2.1. ar saviem resursiem, mehānismiem, instrumentiem, transportu u.c. kvalitatīvi izpilda Darbus, izmantojot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina tā īstenošanu augstā kvalitātē, atbilstoši spēkā esošajiem Latvijas Republikas normatīvajiem aktiem un saskaņā ar Līgumu, Tehnisko specifikāciju, Finanšu piedāvājumu, Tehnisko piedāvājumu un Pasūtītāja norādēm;
2.2.2. atbild par spēkā esošo drošības tehnikas, darba aizsardzības, valsts ugunsdrošības, sanitāro normu un citu noteikumu ievērošanu, kas attiecas uz Darbu veikšanu;
2.2.3. informē Pasūtītāju par apstākļiem, kas varētu kavēt vai ierobežot Darbu izpildi;
2.2.4. nodrošina jebkuras no Pasūtītāja vai Pasūtītāja klienta saņemtās informācijas, kas sniegta Darbu izpildei un saistīta ar to, konfidencialitāti;
2.2.5. aptur Darbu izpildi un nekavējoties par to paziņo Pasūtītājam, ja Darbu izpildes laikā atklājas tā izpildes neiespējamība vai nenovēršama nekvalitatīva Darbu nodošana. Šādā gadījumā Puses vienojas par tālāko Darbu izpildes kārtību vai Līguma pirmstermiņa izbeigšanu;
2.2.6. nekavējoties par saviem līdzekļiem novērš jebkādus trūkumus attiecībā uz Darbu kvalitāti;
2.2.7. apņemas neveikt nekādas darbības, kas tieši vai netieši var radīt zaudējumus Pasūtītājam vai kaitēt tā interesēm;
2.2.8. norīko __________ (e-pasts:________, tālrunis: +371 __________) par Izpildītāja pārstāvi, kura pienākumos ietilpst savlaicīga informācijas apmaiņa ar Pasūtītāju Līguma izpildes ietvaros, Līguma izpildes nodrošināšana un nodošanas-pieņemšanas akta parakstīšana.
2.3. Pasūtītājs:
2.3.1. apmaksā Darbu izpildi atbilstoši Līguma nosacījumiem;
2.3.2. laikus informē Izpildītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā;
2.3.3. savlaicīgi sniedz Izpildītājam nepieciešamo informāciju Līguma izpildei;
2.3.4. ir tiesīgs dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai padara neiespējamu Līguma izpildi;
2.3.5. ir tiesīgs saņemt no Izpildītāja informāciju un paskaidrojumus par Līguma izpildes gaitu un citiem ar Līguma izpildi saistītiem jautājumiem;
2.3.6.  ir tiesīgs veikt kontroli par Līguma izpildi, pieaicinot speciālistus un ekspertus, pieprasīt un saņemt no Izpildītāja ar Darbu izpildi saistītos dokumentus vai to kopijas;
2.3.7. ir tiesīgs apturēt Līguma izpildi ārējā normatīvajā aktā vai Līgumā noteiktajos gadījumos;
2.3.8. ir tiesīgs atlikt Līgumā paredzētos maksājumus ārējā normatīvajā aktā vai Līgumā noteiktajos gadījumos;
2.3.9. nodrošina Pasūtītāja atbildīgo personu pieejamību Līguma izpildei;
2.3.10. norīko _____ (e-pasts: _____________@liaa.gov.lv, tālrunis: +371 ________) par Pasūtītāja pārstāvi, kura pienākumos ietilpst savlaicīga informācijas apmaiņa ar Izpildītāju Līguma izpildes ietvaros, Līguma izpildes koordinēšana un nodošanas-pieņemšanas akta parakstīšana.

0. LĪGUMA SUMMA UN APMAKSAS KĀRTĪBA
3.1. Līguma kopējā summa par Darbu izpildi ir __________ EUR (__________ euro un __ centi) bez pievienotā vērtības nodokļa (turpmāk – PVN). 
3.2. Pasūtītājs veic Līguma 3.1. punktā noteiktās Līguma summas apmaksu šādā kārtībā:
3.2.1. avansa maksājums 20 % apmērā no Līguma kopējās summas jeb _______ EUR (_______________ euro, ____ centi), neieskaitot PVN, tiek samaksāti 20 (divdesmit) darbdienu laikā pēc Līguma spēkā stāšanas un Izpildītāja rēķina saņemšanas;
3.2.2. atlikusī summa 80 % apmērā no Līguma kopējās summas jeb _______ EUR (_______________ euro, ____ centi), neieskaitot PVN, tiek samaksāti 20 (desmit) darbdienu laikā pēc Līguma 4.6. apakšpunktā minētā Darbu nodošanas – pieņemšanas akta parakstīšanas un Izpildītāja rēķina saņemšanas.
3.3. Gadījumā, ja Izpildītājs nepieprasa avansa maksājumu, tad Līguma 3.2.2. apakšpunktā noteiktais maksājums tiek palielināts atbilstoši avansa maksājuma apmēram.
3.4. Pēc pieņemšanas - nodošanas akta abpusējas parakstīšanas, Izpildītājs izraksta atbilstošu rēķinu. Rēķinu Izpildītājs nosūta vienā no šādiem veidiem:
3.4.1. pa pastu uz adresi Pērses ielā 2, Rīga, LV-1442;
3.4.2. elektroniski uz elektronisko pasta adresi: pasts@liaa.gov.lv;
3.4.3. Elektroniski uz oficiālo elektronisko adresi: EINVOICE@90001739473.
3.5. Ja rēķins tiek sagatavots elektroniski un nav parakstīts ar drošu elektronisko parakstu, uz tā jānorāda atzīme “Maksājuma attaisnojuma dokuments sagatavots elektroniski un ir derīgs bez paraksta”.
3.6. Ja Izpildītājs iesniedz Pasūtītājam elektronisko rēķinu tam jāatbilst normatīvajos aktos noteiktajam standartam.
3.7. Visi norēķini tiek veikti bezskaidras naudas norēķina veidā, pārskaitot finanšu līdzekļus uz Izpildītāja norādīto bankas norēķinu kontu.
3.8. Par maksājuma veikšanas datumu ir uzskatāms datums, kad Pasūtītājs ir iesniedzis bankā maksājuma uzdevumu, un banka ir to pieņēmusi izpildei.
3.9. Par Līgumā neparedzētiem darbiem, kas nepieciešami Līguma izpildei, risku uzņemas Izpildītājs, tai skaitā neparedzēto darbu izmaksas, kas nav iekļautas līgumcenā, bet ir nepieciešamas Līguma pilnīgai izpildei Līgumā noteiktajā apjomā, kvalitātē un termiņā un kuras izriet no Līguma priekšmeta arī tad, ja tās nav tieši norādītas Līgumā.
4. LĪGUMA IZPILDES KĀRTĪBA 
4.1. Izpildītājs ne vēlāk kā 5 (piecu) darba dienu laikā saskaņo ar Pasūtītāju darba kabīnes aprīkojumu, materiālu krāsas un veic pasūtījumu.
4.2. Izpildītājs vismaz 3 (trīs) darba dienas iepriekš paziņo Pasūtītājam par  darba kabīņu piegādes un uzstādīšanas laikiem. 
4.3. Izpildītājs pēc darba kabīņu uzstādīšanas veic darba vietas sakopšanu un nodrošina iepakojuma apsaimniekošanu.
4.4. Izpildītājs pēc darba kabīņu uzstādīšanas veic Pasūtītāja apmācību par tās lietošanu un ekspluatāciju. 
4.5. Puses 5 (piecu) darbdienu laikā pēc Darbu pabeigšanas un Pasūtītāja apmācību veikšanas un ja Pasūtītājam nav pretenzijas par veikto darbu kvalitāti Puses paraksta Darbu nodošanas - pieņemšanas aktu.
5. NEPĀRVARAMA VARA UN PUŠU ATBILDĪBA
5.1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Par nepārvaramas varas apstākļiem atzīst notikumu, kas atbilst visām šīm pazīmēm:
5.1.1. no kā nav iespējams izvairīties, un kura sekas nav iespējams pārvarēt;
5.1.2. kuru Līguma slēgšanas brīdī nebija iespējams paredzēt;
5.1.3. kas nav radies Puses vai tās kontrolē esošas personas kļūdas vai rīcības dēļ;
5.1.4. kas padara saistību izpildi ne tikai apgrūtinošu, bet arī neiespējamu.
5.2. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
5.3. Puse, kurai iestājas Līguma 5.1. punktā minētie apstākļi, par šādu apstākļu iestāšanos nekavējoties, bet ne vēlāk kā 5 (piecu) darba dienu laikā rakstveidā paziņo otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un, ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
5.4. Ja Līguma 5.1. punktā minēto apstākļu un to seku dēļ nav iespējams izpildīt Darbus Līgumā noteiktajā termiņā, Puses savstarpēji vienojas par Līguma izpildes termiņa pagarinājumu (ja tāds ir iespējams) vai vienojas par Līguma izbeigšanu. 
5.5. Nepārvaramas varas apstākļi netiek ņemti vērā, ja Puses par to neinformēja viena otru ar vēstules vai e-pasta palīdzību Līguma 5.3. punktā minētajā termiņā, vai nepārvaramas varas apstākļi ir tikai apgrūtinājuši Līguma izpildi (nevis padarījuši to neiespējamu). 
5.6. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma, Civillikuma un citu Latvijas Republikas normatīvo aktu noteikumiem.
5.7. Par maksājuma termiņa nokavējumu Pasūtītājs maksā Izpildītājam līgumsodu 0,5% (nulle, komats, pieci procenti) apmērā no nokavētā maksājuma summas par katru nokavējuma dienu, bet ne vairāk kā 10% (desmit procenti) no nokavētā maksājuma summas.
5.8. Par Līguma 1.4. punktā noteiktā Darbu izpildes termiņa, kā arī Līguma 4.9. punktā minētā termiņa nokavējumu Izpildītājs maksā Pasūtītājam līgumsodu 0,5% (nulle, komats, pieci procenti) apmērā no Līguma pamatsummas par katru nokavēto dienu, bet ne vairāk kā 10% (desmit procenti) no Līguma pamatsummas, un sedz tiešus zaudējumus, kas rodas Pasūtītājam kavējuma rezultātā. Izpildītāja kavējuma gadījumā par līgumsoda summu tiek samazināts Izpildītājam piekrītošais maksājums, kas Līguma izpratnē ir uzskatāms par līgumsoda nomaksāšanu no Izpildītāja puses.
5.9. Par konstatēto Defektu novēršanas noteikto termiņu neievērošanu Izpildītājs maksā Pasūtītājam līgumsodu 0,5% (nulle, komats, pieci procenti) apmērā no Līguma pamatsummas par katru nokavēto dienu, bet ne vairāk kā 10% no kopējās Līguma summas
5.10. Ja Izpildītājs atsakās no Līguma saistību izpildes vai tā rīcības dēļ Līgumā paredzētajos gadījumos Pasūtītājs izbeidz Līgumu, Izpildītājs maksā Pasūtītājam līgumsodu 10% (desmit procenti) apmērā no Līguma kopējās summas, atmaksā Līguma 3.2.1. punktā noteikto avansa maksājumu un atlīdzina Pasūtītājam radītos tiešus zaudējumus 10 (desmit) dienu laikā pēc paziņojuma par Līguma izbeigšanu saņemšanas. 
5.11. Ja Izpildītājs pārkāpj Tehniskās specifikācijas noteikumus vai neveic Darbu izpildi atbilstoši Tehniskajai specifikācijai, Izpildītājs maksā Pasūtītājam līgumsodu 550 EUR (pieci simti piecdesmit euro) apmērā par katru pārkāpumu. 
5.12. Pasūtītājs var ieturēt Līgumā noteiktos līgumsodus no Izpildītājam maksājamām summām.
5.13. Neskarot Līguma 5.10. punktā paredzēto, līgumsoda samaksa un zaudējumu atlīdzināšana neatbrīvo Puses no līgumsaistību izpildes pilnā apjomā un Līgumā noteiktajā kārtībā.
5.14. Strīdi, kas rodas starp Pusēm Līguma darbības laikā, tiek risināti pārrunu ceļā. Ja 30 (trīsdesmit) kalendāro dienu laikā vienošanās netiek panākta, strīdi tiek risināti saskaņā ar Latvijas Republikas normatīvajiem aktiem.
6. LĪGUMA TERMIŅŠ UN PIRMSTERMIŅA IZBEIGŠANA
6.1. Līgums stājas spēkā tā parakstīšanas brīdī un ir spēkā līdz Pušu līgumsaistību pilnīgai izpildei.
6.2. Puses ir tiesīgas izbeigt Līgumu pirms termiņa:
6.2.1. Līgumā noteiktajos gadījumos;
6.2.2. saskaņā ar Pušu vienošanos;
6.2.3. saskaņā ar spēkā esošajiem Latvijas Republikas normatīvajiem aktiem.
6.3. Pasūtītājs var vienpusēji izbeigt Līgumu, par to nekavējoties rakstiski informējot Izpildītāju, ja:
6.3.1. Izpildītāja sniegtie pakalpojumi nav kvalitatīvi;
6.3.2. Izpildītājs ir būtiski pārkāpis Līgumu. Par būtisku Līguma nosacījumu pārkāpumu ir uzskatāms, ja:
6.3.2.1. Pasūtītājs sastādījis vismaz 2 (divus) aktus par Darbu nekvalitatīvu izpildi vai Līguma vai Tehniskās specifikācijas pārkāpumiem un Izpildītājs noteiktajā termiņā minētos pārkāpumus nav novērsis;
6.3.2.2. tiek konstatēts pārkāpums, kas rada apdraudējumu personu dzīvībai, veselībai vai kaitējusi Pasūtītāja interesēm vai drošībai;
6.3.3. Izpildītājs Līguma noslēgšanas vai Līguma izpildes laikā veicis prettiesisku darbību;
6.3.4. bez Pasūtītāja piekrišanas ir ierosināts Izpildītāja tiesiskās aizsardzības process;
6.3.5. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
6.3.6. Izpildītājs Pasūtītājam ir nodarījis tiešus zaudējumus;
6.3.7. Izpildītājs ir patvaļīgi pārtraucis Līguma izpildi, tai skaitā ja Izpildītājs nav sasniedzams juridiskajā adresē;
6.3.8. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.4. Tiesību pirms termiņa izbeigt Līgumu var izlietot, ja otra Puse ir tikusi brīdināta par iespējamo Līguma izbeigšanu un tā nav novērsusi Līguma izbeigšanas pamatu, izņemot gadījumus, kad Līguma izbeigšana ir paredzēta noteikto termiņu neievērošanas rezultātā.
6.5. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats, lai kāda Puse atkāptos no Līguma, izņemot Līgumā noteiktos gadījumus.
7. PERSONAS DATU APSTRĀDES NOSACĪJUMI
7.1. Puses apliecina, ka Līgumā norādītos vai saskaņā ar Līguma izpildi nodotos Pušu pārstāvju un piesaistīto apakšuzņēmēju personu datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
7.2. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses personas datiem. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
7.3. Puses ir atbildīgas par personas datu aizsardzības un apstrādes noteikumu ievērošanu. 
7.4. Katrai Pusei, neizpildot vai pienācīgi neizpildot savas līgumsaistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
8. LĪGUMA IZPILDĒ PIESAISTĪTĀ APAKŠUZŅĒMĒJA NOMAIŅA
8.1. Izpildītājs nav tiesīgs bez Pasūtītāja rakstveida piekrišanas veikt apakšuzņēmēju nomaiņu.
8.2. Līguma izpildē piesaistītais apakšuzņēmējs nav tiesīgs nodot pakalpojuma izpildi citam apakšuzņēmējam.
8.3. Pasūtītājs nepiekrīt veikt piedāvājumā norādītā apakšuzņēmēja nomaiņu, ja pastāv kāds no šādiem nosacījumiem:
8.3.1. Izpildītāja piedāvātais apakšuzņēmējs neatbilst tām iepirkuma procedūras dokumentos noteiktajām prasībām, kas attiecas uz Izpildītāja apakšuzņēmēju;
8.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas apstākļiem;
8.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro no kopējās Līguma vērtības, atbilst kādam no Publisko iepirkumu likuma 42. panta otrajā daļā  minētajiem pretendentu izslēgšanas apstākļiem;
8.3.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.4. Pasūtītājs nepiekrīt veikt jauna apakšuzņēmēja piesaisti, ja pastāv kāds no šādiem nosacījumiem:
8.4.1. Izpildītāja piedāvātais apakšuzņēmējs neatbilst tām iepirkuma procedūras dokumentos noteiktajām prasībām, kas attiecas uz Izpildītāja apakšuzņēmējiem;
8.4.2. piedāvātais apakšuzņēmējs, ja tā sniedzamo pakalpojumu vērtība ir vismaz 10 000 euro no kopējās Līguma vērtības, atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
8.4.3. jauna apakšuzņēmēja piesaistes rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.5. Pārbaudot apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
8.6. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
9. LĪGUMA IZPILDĒ IESAISTĪTĀ PERSONĀLA NOMAIŅA
9.1. Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis iepirkuma ietvaros, drīkst nomainīt tikai ar Pasūtītāja rakstveida piekrišanu.
9.2. Pasūtītājs nepiekrīt Līguma 9.1. punktā minētajai personāla nomaiņai, ja Izpildītāja piedāvātais personāls neatbilst tām iepirkuma dokumentos noteiktajām prasībām, kas attiecas uz piegādātāja personālu.
9.3. Pasūtītājs nepiekrīt jauna personāla piesaistei, ja Izpildītāja piedāvātais personāls neatbilst tām iepirkuma dokumentos noteiktajām prasībām, kas attiecas uz piegādātāja personālu.
9.4. Pasūtītājs atļauj veikt Izpildītāja personāla nomaiņu vai jauna personāla iesaistīšanu Līguma izpildē 5 (piecu) darba dienu laikā pēc tam, kad Izpildītājs ir iesniedzis visu informāciju un dokumentus, kas nepieciešami lēmuma pieņemšanai saskaņā ar Līguma 9.2. un 9.3.punkta noteikumiem.
10. GARANTIJA
11. Izpildītājs dod ___ mēnešu garantiju visām piegādātajām precēm, ja to ekspluatācija veikta atbilstoši lietošanas prasībām. Ja garantijas laikā tiek konstatēti slēptie defekti, kas radušies izgatavošanas laikā, un kas pamatojoties uz savstarpēju Izpildītāja un Pasūtītāja vai neatkarīgā eksperta slēdzienu ir formulējams kā ražošanas brāķis, un šīs mēbeles līdz bojājuma konstatēšanai lietotas atbilstoši vispārpieņemtām normām, Izpildītājs apņemas šo bojājumu par saviem līdzekļiem novērst 40 dienu laikā no to konstatēšanas brīža.
11.1. Garantija neattiecas uz Defektiem, kas radušies Pasūtītāja vai trešo personu nepareizas ekspluatācijas, apzinātas vai rupjas neuzmanības, neatļautas pārbūves vai citu Pasūtītāja vainas dēļ izdarītu darbību rezultātā.
12. INFORMĀCIJAS APMAIŅA
12.1. Jebkura saistošas informācijas apmaiņa sakarā ar Līgumu ir veicama rakstiski tikai uz Līgumā norādītajām adresēm, Līguma 2.2.8. un 2.3.10. punktā norādītājām e-pasta adresēm vai uz pasts@liaa.gov.lv.
12.2. Steidzamos gadījumos informāciju var nodot telefoniski, ar noteikumu, ka ne vēlāk kā 3 (trīs) darba dienu laikā attiecīgā informācija tiek nosūtīta Līguma 11.1. punktā norādītājā kārtībā. Informācija, kas nav nosūtīta rakstveidā, nav saistoša otrai Pusei.
12.3. Paziņojumi, kas nosūtīti no Līguma 11.1. punktā minētajām e-pasta adresēm, ir saistoši Pusēm bez paraksta.
13. CITI NOTEIKUMI
13.1. Puses vienojas, ka Līgumā neatrunāti jautājumi tiek risināti, vadoties no Latvijas Republikā spēkā esošajiem normatīvajiem aktiem.
13.2. Ja kādai no Pusēm tiek mainīta juridiskā adrese vai citi rekvizīti, tad tā ne vēlāk kā 5 (piecu) darba dienu laikā no šādu izmaiņu veikšanas dienas rakstiski paziņo par to otrai pusei pa elektronisko pastu vai ar ierakstītu vēstuli.
13.3. Ja viens vai vairāki Līguma nosacījumi jebkādā veidā kļūs par spēkā neesošiem, pretlikumīgiem – t.i. zaudēs saistošo spēku, tas nekādā veidā neierobežos un neietekmēs pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu, saskaņā ar Latvijas Republikas spēkā esošajiem normatīvajiem aktiem.
13.4. Līgumā noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kas nosaka tā sākumu.
13.5. Visas Pušu sarunas, vienošanās, sarakste un citas darbības, attiecībā uz Līguma noslēgšanu un Līguma priekšmetu, kas veiktas pirms Līguma noslēgšanas, zaudē juridisko spēku pēc Līguma parakstīšanas. Šis nosacījums neattiecas uz iepirkuma “Par darba kabīņu iegāde, 1 vietīgās 2gb. Rīgai un 2 vietīgās 2gb. reģionos (Jūrmala, Daugavpils)” (identifikācijas Nr. LIAA 2026/56 ERAF) nolikumu un tā grozījumiem, un Izpildītāja piedāvājumu. 
13.6. Puses apņemas saglabāt jebkura dokumenta vai jebkāda cita ar Līguma saistītu materiālu vai informācijas konfidencialitāti.
13.7. Puses var veikt Līguma grozījumus un papildinājumus tikai Publisko iepirkumu likuma 61. pantā paredzētajos gadījumos un apjomā. Visi Līguma grozījumi vai papildinājumi ir spēkā tikai tad, ja tie noformēti rakstveidā un ir Pušu parakstīti. Šādi Līguma grozījumi un papildinājumi ar to parakstīšanas brīdi kļūst par Līguma neatņemamu sastāvdaļu.
13.8. Puses var grozīt Līguma 3.1. punktā noteikto līgumcenu un veicamo Darbu apjomu gadījumā, ja Līguma izpildes gaitā atklājas, ka sākotnējā apjomā Darbus veikt nav nepieciešams, vai arī nepieciešami papildu darbi, kurus sākotnēji paredzēt nebija iespējams un bez kuriem nav iespējams turpināt vai pabeigt Darbus atbilstoši Līguma un Tehniskās specifikācijas prasībām. Šajā gadījumā:
13.8.1. Puse, kura konstatēja nepieciešamību grozīt veicamo Darbu apjomu, nekavējoties, bet ne vēlāk kā 5 (piecu) darbdienu laikā no šādu apstākļu konstatēšanas, rakstveidā informē otru Pusi, iesniedzot pamatojumu par:
13.8.1.1. papildu vai samazināmo darbu apjomu;
13.8.1.2. ietekmi uz Darbu izpildes termiņu;
13.8.1.3. ietekmi uz Līguma 3.1. punktā noteikto līgumcenu.
13.8.2. Puse, kura saņēmusi ar Līguma grozījumu ierosinājumu,  5 (piecu) darbdienu laikā rakstveidā sniedz atbildi par Līguma grozījumu pieņemšanu vai noraidīšanu.
13.8.3. Kumulatīvi veikto grozījumu kopējais apmērs nepārsniedz 15% (piecpadsmit procentus) no Līguma 3.1. punktā noteiktās līgumcenas;
13.8.4. Saistībā ar papildu darbu veikšanu Līguma 1.4. punktā noteiktais termiņš var tikt pagarināts tikai tādā apmērā, kas nepieciešams papildu darbu veikšanai, bet ne ilgāk kā par 4 (četrām) nedēļām.
13.9. Puses var grozīt Līguma 1.4. punktā noteikto termiņu, to pagarinot līdz 4 (četrām) nedēļām, ja Finanšu piedāvājumā norādītā materiāla piegāde kavējas ražotāja vai oficiālā piegādātāja darbības vai bezdarbības dēļ, un kavējums nav atkarīgs no Izpildītāja rīcības. Šajā gadījumā Izpildītājs nekavējoties rakstveidā informē Pasūtītāju par konstatēto kavējumu, iemesliem un paredzamo piegādes termiņu, kā arī pievieno ražotāja vai oficiālā piegādātāja apliecinājumu.
13.10. Līgumam pievienojami šādi pielikumi:
8.11.1. 1. pielikums “Tehniskā specifikācija”, “Tehniskais piedāvājums”;
8.11.2. 2. pielikums “Finanšu piedāvājums”.
13.11. Līgums uz __ (_____) lapām ar pielikumiem sagatavots latviešu valodā un parakstīts elektroniski ar drošu elektronisko parakstu. 
14. 	PUŠU REKVIZĪTI UN PARAKSTI

	PASŪTĪTĀJS:
__________________________________
(paraksts)

Rekvizīti: 
PVN Nr: LV 90001739473
Juridiskā adrese: Pērses iela 2, Rīga, LV-1442
Valsts kase,  TRELLV22
Konta Nr.: LV61TREL2120045034000
	IZPILDĪTĀJS:
________________________________
(paraksts)

Rekvizīti:
PVN Nr.:
Juridiskā adrese: 
Banka:
Konta Nr.:

